ED

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  - - - - -  ΠΕΡΙΦΕΡΕΙΑΚΗ Δ/ΝΣΗ Π.Ε. ΚΑΙ Δ.Ε. ΑΤΤΙΚΗΣ  ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ  ΑΝΑΤΟΛΙΚΗΣ ΑΤΤΙΚΗΣ  **2ο ΗΜΕΡΗΣΙΟ ΓΥΜΝΑΣΙΟ ΠΑΙΑΝΙΑΣ**  Λ. ΑΝΔΡΙΚΟΥ, 1 ΠΑΙΑΝΙΑ 19002  Tηλέφωνο: 2106028830  Email: mail@2gym-paian.att.sch.gr | **Ημερομηνία 02/04/2024**  **Αρ. Πρ. 119** |

**ΘΕΜΑ: Πρόσκληση εκδήλωσης ενδιαφέροντος για Διήμερη Εκπαιδευτική Εκδρομή του 2ου**

**Γυμνασίου Παιανίας  στις Σπέτσες από 16 έως 17 Μαΐου 2024**

Καλούνται οι έχοντες τα νόμιμα προσόντα τουριστικοί πράκτορες, να υποβάλουν κλειστές προσφορές σχετικά με την εκδρομή-μετακίνηση του σχολείου μας, σύμφωνα με τις παρακάτω προδιαγραφές:

α) Συμβόλαιο **ομαδικής και ατομικής ασφάλισης** όλων των μετακινούμενων μαθητών και εκπαιδευτικών (να επισυνάπτεται αναλυτικός πίνακας υποχρεωτικά στη προσφορά σας.)

β) **Διασφάλιση πλήρους ιατροφαρμακευτικής περίθαλψης** μαθητών και καθηγητών.

γ) Σε περίπτωση **απουσίας μαθητών** λόγω Covid19 ή εποχικής γρίπης ή για λόγους ανωτέρας βίας ή αιφνίδιας ασθένειας ματαιωθεί η συμμετοχή τους να επιστραφούν τα χρήματα και να μην γίνει αναπροσαρμογή στην ήδη συμφωνημένη τιμή ανά μαθητή.

δ) Ασφάλιση Ευθύνης Διοργανωτή και πρόσθετη ασφάλιση κάλυψης εξόδων σε περίπτωση ατυχήματος ή ασθένειας, συμπεριλαμβανομένων καλύψεων COVID – 19.

ε) **Γραπτή πιστοποίηση** ότι το ταξιδιωτικό γραφείο έχει στη διάθεση του τα απαιτούμενα δωμάτια για τη διαμονή μαθητών και καθηγητών και συνοδών γονέων στο **ξενοδοχείο** στις συγκεκριμένες ημερομηνίες.

|  |  |  |
| --- | --- | --- |
| **1** | **ΣΧΟΛΕΙΟ** | **2ο Γυμνάσιο Παιανίας** |
| **2** | ΠΡΟΟΡΙΣΜΟΣ/ΟΙ-ΗΜΕΡΟΜΗΝΙΑ ΑΝΑΧΩΡΗΣΗΣ  ΚΑΙ ΕΠΙΣΤΡΟΦΗΣ | ΕΠΙΔΑΥΡΟΣ – ΣΠΕΤΣΕΣ - ΑΘΗΝΑ  2 ημέρες (1 διανυκτέρευση) .  Αναχώρηση οδικώς από Αθήνα (Παιανία) για Επίδαυρο στις 16 Μαΐου 2024. Επόμενος σταθμός Σπέτεσες.  Επιστροφή από Σπέτσες στην Παιανία στις 17 Μαΐου 2024. |
| **3** | ΠΡΟΒΛΕΠΟΜΕΝΟΣ ΑΡΙΘΜΟΣ ΣΥΜΜΕΤΕΧΟΝΤΩΝ  (ΜΑΘΗΤΕΣ-ΚΑΘΗΓΗΤΕΣ) | 20 Μαθητές  2 Συνοδοί καθηγητές |
| **4** | ΜΕΤΑΦΟΡΙΚΟ ΜΕΣΟ/Α-  ΠΡΟΣΘΕΤΕΣ ΠΡΟΔΙΑΓΡΑΦΕΣ | Τουριστικό λεωφορείο: Κλιματιζόμενο πούλμαν στην αποκλειστική διάθεση του σχολείου μας με όλες τις προβλεπόμενες από την κείμενη ελληνική νομοθεσία προδιαγραφές (έγγραφα καταλληλόλητας των οχημάτων, επαγγελματική άδεια οδήγησης, ελαστικά σε καλή κατάσταση κλπ.) καθώς και τις προϋποθέσεις ασφαλείας για μετακίνηση μαθητών και καθηγητών (ζώνες ασφαλείας, έμπειρους οδηγούς κ.λπ.) και με όλα τα έξοδα (καύσιμα, διόδια αυτοκινητοδρόμων, έξοδα στάθμευσης κλπ.) καλυμμένα.  - τουριστικό πλοιάριο για τη μεταφορά των μαθητών, καθηγητών από και προς το νησί των Σπετσών. |
| **5** | ΚΑΤΗΓΟΡΙΑ ΚΑΤΑΛΥΜΑΤΟΣ-  ΠΡΟΣΘΕΤΕΣ ΠΡΟΔΙΑΓΡΑΦΕΣ  (ΜΟΝΟΚΛΙΝΑ/ΔΙΚΛΙΝΑ/ΤΡΙΚΛΙΝΑ-  ΠΡΩΙΝΟ Ή ΗΜΙΔΙΑΤΡΟΦΗ) | - Μία (1) διανυκτέρευση σε ξενοδοχείο 4\* και άνω κοντά στο λιμάνι των Σπετσών, σε ενιαίο κτίριο, όλα τα δωμάτια να βρίσκονται στον ίδιο όροφο και στην ίδια πτέρυγα και να υπάρχει προσωπικό ασφαλείας και τις βραδινές ώρες. Στην τιμή θα πρέπει να περιλαμβάνεται ο δημοτικός φόρος διανυκτερεύσεων.  -Όλοι οι κοινόχρηστοι χώροι του ξενοδοχείου να είναι στη διάθεση του σχολείου και σε πλήρη λειτουργία κατά τη διαμονή των εκδρομέων.  - Το ξενοδοχείο να πληροί όλες τις απαραίτητες προϋποθέσεις για την άνετη διαμονή των μαθητών και των συνοδών τους (θέρμανση, ψύξη, ζεστό νερό κ.λπ.).  -Ιατρική υποστήριξη : Παρουσία έμπειρου γιατρού σε περίπτωση ανάγκης.  - Διαμονή σε δίκλινα/τρίκλινα δωμάτια για τους μαθητές, με μονόκλινα δωμάτια για τους συνοδούς καθηγητές, συγκεντρωμένα σε ενιαίο τμήμα του ξενοδοχείου. Όλα τα δωμάτια να είναι ποιοτικώς αντίστοιχα και να προσφέρουν τις ίδιες υπηρεσίες.  - Με ημιδιατροφή καθημερινά  α) πρωινό καθημερινά εντός του ξενοδοχείου σε μπουφέ απεριόριστης ποσότητας (σύνολο 1 πρωινό) και  β) δείπνο (σύνολο 2 γεύματα). Το αναλυτικό περιεχόμενο των γευμάτων να κατατεθεί μαζί με την προσφορά.  -Απαιτείται αναφορά στο όνομα του ξενοδοχείου και γραπτή επιβεβαίωση του ξενοδοχείου για διαθεσιμότητα και κράτηση τις συγκεκριμένες ημερομηνίες.  **-**Δωρεάν συμμετοχή των 2 συνοδών καθηγητών. |
| **6** | ΛΟΙΠΕΣ ΥΠΗΡΕΣΙΕΣ (ΠΡΟΓΡΑΜΜΑ, ΠΑΡΑΚΟΛΟΥΘΗΣΗ  ΕΚΔΗΛΩΣΕΩΝ, ΕΠΙΣΚΕΨΗ ΧΩΡΩΝ, ΓΕΥΜΑΤΑ κ.λπ.) | -Σε όλη τη διάρκεια της εκδρομής να υπάρχει έμπειρος συνοδός του ταξιδιωτικού πρακτορείου.  -Το πρόγραμμα θα οριστικοποιηθεί μετά την ανάθεση της εκδρομής από το σχολείο.  -Στη τιμή θα συμπεριλαμβάνεται  α) η ξενάγηση από Διπλωματούχο ξεναγό στον αρχαιολογικό χώρο της Επιδαύρου,  β) τα έξοδα της μεταφοράς από και προς το νησί των Σπετσών. |
| **7** | ΥΠΟΧΡΕΩΤΙΚΗ ΑΣΦΑΛΙΣΗ ΕΥΘΥΝΗΣ ΔΙΟΡΓΑΝΩΤΗ  (ΜΟΝΟ ΕΑΝ ΠΡΟΚΕΙΤΑΙ ΓΙΑ ΠΟΛΥΗΜΕΡΗ ΕΚΔΡΟΜΗ) | ΝΑΙ  Υποχρεωτική κατάθεση Ασφαλιστικής ενημερότητας σε ισχύ. |
| **8** | ΠΡΟΣΘΕΤΗ ΠΡΟΑΙΡΕΤΙΚΗ ΑΣΦΑΛΙΣΗ ΚΑΛΥΨΗΣ  ΕΞΟΔΩΝ ΣΕ ΠΕΡΙΠΤΩΣΗ ΑΤΥΧΗΜΑΤΟΣ Ή ΑΣΘΕΝΕΙΑΣ | ΝΑΙ (Να επισυνάπτεται αναλυτικός πίνακας υποχρεωτικά στην προσφορά σας)  Διασφάλιση πλήρους ιατροφαρμακευτικής περίθαλψης μαθητών και καθηγητών και καλύψεις COVID-19. |
| **9** | ΤΕΛΙΚΗ ΣΥΝΟΛΙΚΗ ΤΙΜΗ ΟΡΓΑΝΩΜΕΝΟΥ ΤΑΞΙΔΙΟΥ  (ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.) | ΝΑΙ |
| **10** | ΕΠΙΒΑΡΥΝΣΗ ΑΝΑ ΜΑΘΗΤΗ  (ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.) | ΝΑΙ  Να εκδοθεί για κάθε μαθητή ατομική Απόδειξη Παροχής Υπηρεσιών για φορολογική χρήση. |
| **11** | ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΑΣ | Δευτέρα 08 / 04 /2024, ώρα 12:00 στο γραφείο του Διευθυντή του σχολείου. |
| **12** | ΗΜΕΡΟΜΗΝΙΑ ΚΑΙ ΩΡΑ ΑΝΟΙΓΜΑΤΟΣ ΠΡΟΣΦΟΡΩΝ | Δευτέρα 08 / 04 / 2024, ώρα 12:30 στο γραφείο του Διευθυντή του σχολείου. |

Η προσφορά κατατίθεται **κλειστή** **σε έντυπη μορφή (όχι με email ή fax)** στο γραφείο του διευθυντή του σχολείου.

Με κάθε προσφορά **κατατίθεται απαραιτήτως από το ταξιδιωτικό γραφείο:**

1. Υπεύθυνη Δήλωση ότι διαθέτει βεβαίωση συνδρομής των νόμιμων προϋποθέσεων λειτουργίας τουριστικού γραφείου, η οποία βρίσκεται σε ισχύ.
2. Επικυρωμένο φωτοαντίγραφο του σήματος λειτουργίας από τον ΕΟΤ.
3. Επικυρωμένο φωτοαντίγραφο ασφαλιστικής ενημερότητας σε ισχύ.
4. Επικυρωμένο φωτοαντίγραφο φορολογικής ενημερότητας σε ισχύ.
5. Υπεύθυνη Δήλωση – Βεβαίωση:

* για την ασφαλή μετακίνηση των μαθητών, ώστε να ικανοποιούνται όλες οι προϋποθέσεις που προβλέπονται από τις σχετικές διατάξεις του Υπουργείου Παιδείας
* ότι όλοι οι χώροι διαμονής, εστίασης και ψυχαγωγίας διαθέτουν νόμιμη άδεια λειτουργίας και πληρούν τις απαραίτητες προϋποθέσεις ασφάλειας και υγιεινής.

1. Υπεύθυνη Δήλωση - Βεβαίωση ότι αποδέχεται αλλαγή, κατόπιν συμφωνίας, της προβλεπόμενης ημερομηνίας πραγματοποίησης της εκδρομής καθώς και επιστροφής όλων των χρημάτων στην περίπτωση μη πραγματοποίησης της εκδρομής λόγω ανωτέρας βίας (π.χ. φυσικές καταστροφές, ένταση στην περιοχή, εκλογές κ.λπ.) ή απαγόρευσης των εκδρομών λόγο covid .

Για τις παραπάνω υπηρεσίες ζητείται **η τελική συνολική τιμή** της εκπαιδευτικής Εκδρομής και η **τελική τιμή ανά μαθητή** (**συμπεριλαμβανομένων Φ.Π.Α. και όλων των φόρων, κ.ο.κ.**).

Όλες οι προσφορές θα ανοιχθούν και θα αξιολογηθούν από την αρμόδια επιτροπή του σχολείου, όπως προβλέπεται από τις κείμενες διατάξεις. Φάκελοι που δεν θα πληρούν με ακρίβεια τις ως άνω προδιαγραφές, δεν θα ληφθούν υπόψη. Η επιτροπή θα επιλέξει συνεκτιμώντας ποσοτικά και ποιοτικά κριτήρια. Στα κριτήρια επιλογής θα συνεκτιμηθούν η ποιότητα και η ασφάλεια των προτεινόμενων ξενοδοχείων, η εμπειρία και η αξιοπιστία του διοργανωτή ,οι προσφερόμενες υπηρεσίες και κάθε τι που βοηθά στην επιτυχή διοργάνωση και υλοποίηση της εκδρομής (η επιλογή πρακτορείου δεν θα γίνει κατ’ ανάγκη με όρους μειοδοτικού διαγωνισμού ).Ιδιαίτερη προσοχή θα δοθεί στην πληρότητα του φακέλου της προσφοράς. Θα επιλεγεί η καλύτερη προσφορά ως προς τη σχέση ποιότητας τιμής.

Το σχολείο πριν την ολοκλήρωση του διαγωνισμού, διατηρεί το δικαίωμα να ζητήσει όλα τα πιστοποιητικά καταλληλόλητας των πούλμαν που θα χρησιμοποιηθούν στην εκδρομή καθώς επίσης και τις κρατήσεις των δωματίων στα προτεινόμενα ξενοδοχεία. Θα ζητηθεί άδεια λειτουργίας των ξενοδοχείων, και καθετί άλλο που δεσμεύει την ασφαλή διαμονή και μετακίνηση.

Το ταξιδιωτικό γραφείο που τελικά θα επιλεγεί για τη διοργάνωση της εκδρομής, αφού ολοκληρωθεί η παραπάνω διαδικασία, θα ειδοποιηθεί τηλεφωνικά, αμέσως μετά τη σύνταξη του σχετικού πρακτικού.

Τρόπος πληρωμής: Θα συμφωνηθεί με την υπογραφή της σύμβασης ανάμεσα στο σχολείο και το ανάδοχο πρακτορείο. Όλες οι συναλλαγές θα γίνουν μέσω τραπέζης.

**Ο Διευθυντής**

**Παπουτσάκης Λάμπρος**

**ΠΕ 86 Πληροφορικής**